**8. A feladat a hidegháború időszakához kapcsolódik. (2012 okt)**

**Válaszoljon a kérdésekre a források és ismeretei segítségével!**

„Az imperialista tábort egyre jobban idegesítik a Szovjetunió sikerei a kommunizmus

építése terén, a népi demokráciák, a Kínai Népköztársaság kulturális és gazdasági

föllendülése. Nyugtalanítja őket egy sor kapitalista ország kommunista- és

munkásmozgalmának, a gyarmati függő országok felszabadító harcának erőteljes

fejlődése. A béketábor eredményeivel szemben az imperialista táborban nőnek a

gazdasági bajok, kiéleződnek az ellentétek az Egyesült Államok és csatlósai között.

Ebben a helyzetben az imperialisták lázas aktivitást fejtenek ki, igyekeznek növelni

nyomásukat a béketáborra, irányt vesznek olyan provokációkra, mint amilyeneknek

Berlinben vagy Koreában voltunk tanúi.” *(Rákosi Mátyás beszéde, 1953. július 11.)*

**a) Milyen kifejezéseket (szinonimákat) használ beszédében Rákosi Mátyás a szocialista**

**országok csoportjára? Két kifejezést írjon!** (Elemenként 0,5 pont.)

…………………………………………………………………..

…………………………………………………………………..

**b) Milyen – valójában hamis – tartalmat sugall a beszéd a két tábor gazdasági**

**fejlődésének összehasonlításával?** *Saját szavaival fogalmazzon!* (1 pont)

………………………………………………………………………………………………….

………………………………………………………………………………………………….

**c) Melyik hidegháborús fegyveres összecsapásra utal beszédében Rákosi Mátyás?**

(1 pont)

………………………………………………………………

**d) Nevezzen meg egy további (a beszédben nem szereplő) hidegháborús fegyveres**

**konfliktust az 1950-es évekből!** (1 pont)

……………………………………………………………….

**a)** béketábor, népi demokráciák (Elemenként 0,5 pont.)

**b)** A szocialista országok gazdasági fejlődése gyorsabb, mint a kapitalista országoké *vagy* A

kommunista gazdaság magasabb rendű, mint a kapitalista. *(Más, tartalmilag azonos válasz is*

*elfogadható.)* (1 pont)

**c)** A koreai háborúra. (1 pont)

**d)** A szuezi válság *vagy* az (első) indokínai háború *(Más helyes válasz is elfogadható.)*

(1 pont